recursal/SuperWikiNEXT-32B huggingface dataset:
**Patriarcha Moskvy a celej Rusi Kirill** (rus. Патриарх Московский и всея Руси Кири́лл; \* 20. november 1946, Leningrad), vlastným menom **Vladimir Michajlovič Gunďajev**, je od 1. februára 2009 hlavným predstaviteľom ruskej pravoslávnej cirkvi.

Biografia
---------

Narodil sa 20. novembra 1946 v Leningrade (dnes Petrohrad) v rodine hlavného mechanika. Otec bol aktívnym členom ruskej pravoslávnej cirkvi.

V roku 1965 začal študovať na Leningradskej duchovnej akadémii, ktorú skončil v roku 1970. Potom zastával v cirkvi dôležité posty a funkcie. Od roku 1971 zastupoval ruskú pravoslávnu cirkev vo svetovej rade cirkví v Ženeve. Od roku 1984 sa stal metropolitom Smolenska a Kaliningradu. Zastupoval ruskú pravoslávnu cirkev na pohrebe Jána Pavla II. a na intronizácii Benedikta XVI. v roku 2005. Po smrti patriarchu Alexeja II. bol 27. januára 2009 zvolený za patriarchu Moskvy a celej Rusi (508 zo 701 hlasov). Intronizácia novozvoleného patriarchu sa konala 1. februára 2009 v Chráme Krista Spasiteľa za účasti vysokých politických predstaviteľov Ruska a pravoslávnych cirkví z celého sveta.

Patriarcha je stúpencom náboženského dialógu s inými náboženstvami. Je autorom kníh a iných náboženských publikácií. Okrem materinského ruského jazyka hovorí aktívne po anglicky, nemecky a francúzsky.

Iné projekty
------------

Commons
* Spolupracuj na Commons Commons ponúka multimediálne súbory na tému **Kirill I.**

Externé odkazy
--------------

* Biografia patriarchu moskovského a celej Rusi Kirilla na oficiálnej stránke moskovského patriarchátu
* Biografia

Autoritné údaje: * BnF: 15085313w
* GND: 104347066
* ISNI: 0000 0001 1487 484X
* LCCN: n2001096997
* NK ČR: js20110103001
* VIAF: 7820499
* WorldCat: lccn-n2001096997
**PSpice** je softvér pre simuláciu analógových obvodov, určený pre osobné počítače, túto vlastnosť zdôrazňuje prvé písmeno „P" v názve. Softvér bol vyvinutý firmou MicroSim. MicroSim bol neskôr kúpený OrCad-om a momentálne PSpice patrí Cadence Design System.

História
--------

PSpice je prvou verziou SPICE-u určeného pre prácu na osobných počítačoch, vyvinutej na Kalifornskej univerzite v Berkley. Prvá verzia vyšla v januári v roku 1984. Táto verzia sa spúšťala z dvoch 360kB diskiet, neskoršie verzie obsahovali vhodné zobrazovanie kriviek a priebehov. Taktiež obsahoval aj program pre analýzy – Sondu. Neskoršie verzie vylepšovali výkon a funkcie analýz. Taktiež sa program upravoval pre iné platformy ako Apple Macintosh, Microsoft Windows a iné.

Súčasný stav
------------

Dnešné verzie PSpice-u sú vyvinuté pre priemyselne potreby. PSpice je súčasťou návrhového systému OrCad a Cadence Allegro. Taktiež podporuje mnoho doplnkových funkcií, ktoré neboli v prvej verzii k dispozícii, ako pokročilé analýzy s automatickou optimalizáciou obvodu, kódovanie, Model Editor, podpora parametrizovaných modelov a iné.

PSpice produkty obsiahnuté v OrCad 16.0
---------------------------------------

  

**PSpice**

**PSpice A/D** – simulátor zmiešaných signálov, ktorý poskytuje úplné simulačné prostredie pre návrhy ktoré obsahujú analógové aj digitálne časti.

**PSpice Smoke** – nástroj, ktorý rozoberá kontrolu pnutí pre overovanie elektronických prvkov ktoré pracujú s bezpečnostnými limitmi. Ide o overovanie pracovných bodov prvkov, či nepracujú blízko limitných bodov. 

**PSpice Advanced Optimizer** – (pokročilá optimalizácia) nástroj pre automatické analýzy analógových obvodov a systémov a ich rýchlejšie dostavovanie, ako metódou pokus-omyl. Pomáha nájsť vhodnú hodnotu prvku pre optimálny výkon obvodu.

**PSpice SLPS inerface** – (SLPS rozhranie) nástroj pre substitúciu obvodu do blokov pre prostredie Simulink, ktoré poskytuje napríklad simuláciu spolupráce elektrických a mechanických častí systémov.

**PSpice Advanced Analysis** – (pokročilé analýzy) obsahuje štyri možnosti – citlivostná analýza, analýza Monte Carlo, a už spomínané analýzy optimalizácie a Smoke analýzu.
Dvojsťažňový rybársky škuner
rahnovie škunera:  

**1**) Bowsprit  

**2**) Jib, followed by fore stay-sail  

**3**) (fore)gaff top-sail  

**4**) Foresail  

**5**) Main-gaff-topsail  

**6**)  hlavná plachta  

**7**) End of boom

**Škuner** je typ plachetnice.

História
--------

Korene škunera siahajú do konca 18. storočia. Vyvinuli ju pre špecifické podmienky severoamerického pobrežia, ktoré je charakteristické veľkou členitosťou, nízkou hĺbkou a nestálymi vetrami. Pre výborne plavebné a manévrovacie schopnosti spolu s nenáročnou obsluhou sa však rýchlo rozšírila aj do zvyšku sveta. Vyrábaná bola (a stále je) v rôznych veľkostiach, pričom charakteristické je práve jej oplachtenie, ktoré začali postupne využívať aj iní výrobcovia (škunerová briga, škunerový bark atď.) Pôvodný škuner nemal žiadne rahnové plachty (prichytené priečne na sťažeň), využíval výlučne systém tzv. "latinskej plachty", čiže sústavu stehových plachiet, kombinovanú s vratiplachtami. Časom toto pravidlo občas porušovali, no prevaha stehoviek spolu so štíhlym trupom lode a spravidla dvoma sťažňami ostáva pre škuner stále charakteristická. Popularita lode ju z pôvodne obchodných účelov posunula aj do iných oblastí moreplavby.

Využitia
--------

Z napoleonských vojen poznáme silne ozbrojené škunery na ochranu pobrežia, zatiaľ, čo koncom 19. storočia môžeme vidieť až sedemsťažňové škunery, určené na diaľkový obchod. Dnes využíva princíp škuneru najmä nespočetné množstvo športových aj výletných jácht.

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Škuner**
* Spolupracuj na Wikislovníku Wikislovník ponúka heslo ****Škuner****

| * z
* d
* u
Typy plachetníc |
| --- |
| 
* bark
* barkentína
* briga
* brigantína
* drakkar
* džunka
* East Indiaman
* feluka
* flauta
* fregata
* galeáza
* galeota
* galeóna
* galéra
* hulk
* jachta
* karaka
* karavela
* katamaran
* keč
* kliper
* koga
* korveta
* lorcha
* luger
* mtepe
* nef
* pinasa
* prao
* radová loď
* sampan
* šalupa
* šebeka
* škuner
* triéra

 |
Súradnice: 59°57′0″S 31°02′0″V﻿ / ﻿59,95000°S 31,03333°V﻿ / 59.95000; 31.03333

**Šlisseľburg** (rus. *Шлиссельбург*, pôv. z nem. *Schlüsselburg*) je mesto na severozápade Ruska v Leningradskej oblasti. Rozprestiera sa na ľavom brehu rieky Neva pri Ladožskom jazere, 55 km východne od Petrohradu a 8 km severne od Kirovska. 

Predchádzajúce názvy mesta: **Orešok** (rus. *Орешек*) do 1611, **Noteburg** (rus. *Нотебург*) do 1702, **Šlisseľburg** (rus. *Шлиссельбург*) do 1944, **Petrokreposť** (rus. *Петрокрепость*) do 1992.

Súčasťou mesta je aj pevnosť „*Orešok*" (rus. *Орешек*), ktorá je vybudovaná na ostrove uprostred rieky Neva. Pevnosť je dnes súčasťou *Múzea histórie Petrohradu*.

Dejiny
------

Mesto bolo založené novgorodským kniežaťom Jurajom Daniilovičom v roku 1323, ktorý zároveň na ostrove *Orešok* (rástlo tu veľa liesok) drevenú pevnosť rovnakého mena. V roku 1353 bola založená kamenná pevnosť, vybudované opevnenie a strážne veže.

Pevnosť bola veľmi často napádaná a obliehaná Švédmi, ktorí chceli Novgorod odrezať od prístupu k moru. V roku 1613, počas Rusko-švédskej vojny padla pevnosť a ňou ochraňovaná oblasť do rúk Švédov. Tí pevnosť premenovali na *Nöteborg* (preložili názov do švédčiny: švéd. *nöte* = orech, švéd. *borg* = pevnosť, hrad, mesto).

V roku 1702 bola oblasť od Švédov oslobodená Petrom I. ktorý dal mestu aj jeho dnešný názov – Šlisseľburg odvodený z nem. *Schlüsselburg* (v doslovnom preklade *kľúčové mesto*). Územie vedľa pevnosti na ľavom brehu rieky Neva, bolo obývané súčasne s pevnosťou a ostrovom. Nachádzal sa tu Spaso-Gorodecký pogost, ktorý sa postupne rozrástol na osadu. V roku 1780 bola osada povýšená na mesto a centrum ujezdu v rámci Petrohradskej gubernie.

Počas druhej svetovej vojny bolo mesto 8. septembra 1941 okupované nemeckými vojskami. Obrancovia v pevnosti *Orešok* však odolávali nemeckému náporu 500 dní, a bránili tak nemeckým vojskám dostať sa na pravý breh Nevy. Mesto bolo kľúčom k prístupu k Leningradu a preto bolo miestom mnohých bojov. Až po dobytí Šlisseľburgu mohli byť Nemci vytlačení z oblasti a mohlo sa obnoviť železničné spojenie s Leningradom. Od roku 1944 (do roku 1992) malo mesto názov **Petrokreposť** (rus. *Петрокрепость*).

Galéria
-------

* Pevnosť „Orešok"Pevnosť „*Orešok*"
* Pevnosť „Orešok", strážna vežaPevnosť „*Orešok*", strážna veža
* Pamätník Petrovi I. v ŠlisseľburguPamätník Petrovi I. v Šlisseľburgu
* Starý ladožský kanálStarý ladožský kanál
* Vojenské múzeum v ŠlisseľburguVojenské múzeum v Šlisseľburgu

Pevnosť „*Orešok*"

Zdroje
------

*Tento článok je čiastočný alebo úplný preklad článku Шлиссельбург na ruskej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Šlisseľburg**


|  |  |
| --- | --- |
| Portal | Ruský portál |
**Padmasambhava** (iné názvy: **Padmakara** (= Zrodený z lotosu, tib.pad ma 'byung gnas, vyslov: Päma Džungnä), **Saroruhavadžra** (= Vadžra zrodená z jazera, tib. mtsho skyes rdo rje), **Guru Rinpočhe** (= Drahocenný Guru, tib.gu ru rin po che), **Lobpön Rinpočhe** (= Drahocenný Guru, tib. slob dpon rin po che), **Dordže Thöthengcal** (= Mocný náhrdelník z lebiek, tib. rdo rje thod phreng rtsal); 8. stor.) bol indický jogín, guru, predstaviteľ tantrizmu. 

O Padmasambhavaovi existuje tibetská legendárna tradícia: v histórii vadžrajány je zapísaný a uctievaný ako veľký jogín, ktorému sa podarilo démonov prastarého tibetského šamanistického bönu nielen spútať, ale aj postaviť do služieb Budhovho učenia; Padmasambhavu pozval z Indie do Tibetu tibetský kráľ Thisong Decän. V Tibete založil údajne prvý budhistický kláštor. Bol pravdepodobne pri počiatkoch uvedenia vadžrajánového budhizmu do Tibetu a považuje sa za zdroj učení starej školy (Rňing-ma-pa = Ňingmapa) prvej budhistickú školu v Tibete.

Pripisuje sa mu autorstvo prvej známej verzie Tibetskej knihy mŕtvych Bardo thödol.

Externé odkazy
--------------

FILIT – zdroj, z ktorého pôvodne čerpal tento článok.

Autoritné údaje: * BnF: 11918374c
* GND: 118641468
* ISNI: 0000 0001 0865 9238
* LCCN: n82039306
* NK ČR: jn19981001929
* VIAF: 5724290
* WorldCat: lccn-n82039306
Fragment meteoritu ALH84001
**ALH 84001** (*Allen Hills, 1984 #001*) je meteorit nájdený v Allan Hills v Antarktíde v decembri 1984 tímom amerických výskumníkov v rámci projektu ANSMET. Podobne ako iné typy meteoritov skupiny SNC, aj tento meteorit takmer s istotou pochádza z Marsu. Jeho hmotnosť pri objave bola 1,93 kg.

História meteoritu
------------------

Pomocou rádioizotopického datovania bol určený vek horniny tvoriaci meteorit ALH 84001 na 4,5 miliardy rokov, čo z neho robí jednu z najstarších vzoriek slnečnej sústavy.

Objav možných mikrofosílií
--------------------------

Snímka elektrónového mikroskopu odhaľujúci retiazkovité štruktúry v meteorite ALH 84001
Viac ako 10 rokov po jeho objave boli uskutočnené nové analýzy meteoritu a tie objavili cyklické uhľovodíky nezvyčajného zloženia a tvaru. Tie boli niektorými laboratóriami určené ako fosílne zvyšky jednobunkových organizmov, ktoré sa mohli vyskytovať na povrchu Marsu pred viac ako 3,6 miliardami rokov. Ďalším skúmaním sa podarilo identifikovať magnetické kryštáliky veľmi podobné tým, ktoré produkujú niektoré pozemské baktérie žijúce vo vode. Debata o interpretácii týchto nálezov dodnes neskončila, aj keď väčšinový postoj je skôr odmietavý.

Iné projekty
------------


|  |  |
| --- | --- |
| Portal | Astronomický portálPortál slnečná sústava |

Commons
* Spolupracuj na Commons Commons ponúka multimediálne súbory na tému **ALH 84001**
Eurofighter Typhoon britskej RAF vystreľujúci ASRAAM
ASRAAM na závesníku Typhoonu
ASRAAM
**AIM-132 Advanced Short Range Air-to-Air Missile** je raketa vzduch-vzduch krátkeho dosahu s infračerveným (tepelným) navádzaním. Jej producentom je európska spoločnosť MBDA, zaoberajúca sa vývojom a výrobou riadených striel. V súčasnosti je vo výzbroji Royal Air Force (RAF) a Royal Australian Air Force (RAAF), kde nahradila AIM-9 Sidewinder. Raketa sa vyznačuje vysokou manévrovateľnosťou - zvláda preťaženie až do 50 g.

Projekt sa začal ako britsko-nemecká spolupráca v osemdesiatych rokoch 20. storočia. Bol súčasťou širšej dohody, na základe ktorej USA vyvíjali AIM-120 AMRAAM pre použitie s dlhým doletom, zatiaľ čo ASRAAM mal nahradil Sidewinder. Nemecko opustilo program po zjednotení s Východným Nemeckom, kedy mali možnosť preskúmať ruskú raketu Vympel R-73. Tá sa ukázala byť oveľa nebezpečnejšou strelou krátkeho dosahu, ako sa dovtedy predpokladalo. Bola schopná prekonať všetky vtedajšie západne rakety krátkeho dosahu s tepelným navádzaním. Nemci sa teda rozhodli, že raketa s oveľa väčšou manévrovateľnosťou bude dôležitejšia ako dostrel, čo vyústilo vo vývoj rakety IRIS-T. Briti teda postupovali ďalej na vlastnú päsť a AIM-132 bola zaradená do služby RAF v roku 1998.

Špecifikácie
------------

* max. rýchlosť: >Mach 3
* celková hmotnosť : 88 kg
* hmotnosť hlavice: 10 kg
* priemer: 166 mm
* dĺžka: 2.9 m
* dolet: 300 m – 50 km
* nosič:
	+ Eurofighter Typhoon
	+ Panavia Tornado ADV
	+ McDonnell Douglas F/A-18 Hornet

Používatelia
------------

Spojené kráľovstvo  Spojené kráľovstvo

Royal Air Force
Austrália  Austrália

Royal Australian Air Force: 20. augusta 2004 zaviedla Austrália rakety ASRAAM do výzbroje. Raketami boli vybavené štyri letky stíhačiek F/A-18. Informácia o počte zakúpených rakiet je dôverná.
India  India

Indické vzdušné sily: V júli 2014 podpísala India s MBDA zmluvu o nákupe 384 rakiet ASRAAM v hodnote 428 mil. USD. Rakety majú nahradiť strely R.550 Magic nesené útočnými stíhačkami SEPECAT Jaguar.

Pozri aj
--------

* AIM-9 Sidewinder
* IRIS-T
* Vympel R-73
Súradnice: 9°1′48″S 38°44′24″V﻿ / ﻿9,03000°S 38,74000°V﻿ / 9.03000; 38.74000

**Addis Abeba** je hlavné mesto Etiópie, politické, hospodárske a kultúrne centrum štátu.

V meste pôsobí univerzita, založená v roku 1950, metropolita etiópskej cirkvi, Organizácia africkej jednoty a Hospodárska komisia OSN pre Afriku.

Geografia
---------

Mesto leží na Etiópskej vysočine, v nadmorskej výške 2 500 m n. m.

Dejiny
------

Mesto založil v roku 1887 cisár Menelik II. ako hlavné mesto kráľovstva Šoa. O dva roky neskôr k zjednoteniu krajiny a mesto sa stalo v roku 1889 hlavným mestom Etiópie. V rámci obsadenia územia krajiny Talianskom bolo v roku 1936 okupované a až do roku 1941 bolo hlavným mestom Talianskej východnej Afriky. 6. apríla 1941 ho oslobodili etiópski partizáni.

Po 2. svetovej vojne došlo k prudkému rozvoju a modernizácii Addis Abeby.

Obyvateľstvo
------------

Podľa posledného oficiálneho sčítania žije v meste 2 738 248 obyvateľov. Najpočetnejšou etnickou skupinou, ktorá v meste žije, sú Ahmarovia (48,3 %). Čo sa týka náboženského vyznania, 74,7 % obyvateľov mesta tvoria príslušníci koptskej cirkvi (kresťanskej cirkvi, ktorá sa odtrhla od egyptskej koptskej cirkvi). V časoch cisárstva bola dlhé storočia štátnou cirkvou Etiópie. Moslimovia tvoria 16,2 % obyvateľov, protestanti 7,8 % obyvateľov, rímski katolíci 0,5 % obyvateľov.[chýba zdroj]

Priemysel a doprava
-------------------

V Addis Abebe je rozvinutá výroba dopravných prostriedkov, stavebný, odevný a potravinársky priemysel. Je tiež turistickým centrom krajiny.

Je železničnou i cestnou križovatkou, nachádza sa tu medzinárodné letisko.

Pamiatky
--------

Koptská Katedrála sv. Juraja
V meste je veľa pamiatok etiópskej ortodoxnej cirkvi. Medzi najznámejšie patria:

* Katedrála svätého Juraja (Addis Abeba)
* Katedrála Najsvätejšej Trojice (Addis Abeba)

Partnerské mestá
----------------

* Turkey Ankara, Turecko
* Izrael Beer Ševa, Izrael
* South Korea Čchunčchon, Južná Kórea
* Zimbabwe Harare, Zimbabwe
* South Africa Johannesburg, Južná Afrika
* Sudan Chartúm, Sudán
* Germany Lipsko, Nemecko
* Zambia Lusaka, Zambia
* France Lyon, Francúzsko
* Kenya Nairobi, Keňa
* Čína Peking, Čína
* USA Washington, D.C. USA

Referencie
----------

1. 1 2 3 4 5 6  Addis Abeba. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 49.
2. ↑   *Ethiopia: Addis' sister cities, historical ties* [online]. Tuck Magazine, 11 December 2018. Dostupné online.
3. ↑   *Harare, S. Korean city strengthen ties* [online]. The Herald (Zimbabwe), 27 February 2018. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Addis Abeba**
**„Anyone"** je pieseň od kanadského speváka Justina Biebera. Bola vydaná vydavateľstvom Def Jam Recordings 1. januára 2021 ako tretí singel pre jeho nadchádzajúci šiesty štúdiový album *Justice.* Pieseň napísali Bieber, Michael Pollack, Raul Cubina a producenti Andrew Watt, Jon Bellion a The Monsters & Strangerz.

Pozadie
-------

Bieber 10. apríla 2020 počas živého vysielania na Instagrame prezradil, že nahral pieseň s názvom „Anyone". 30. decembra 2020 na Twitteri oznámil, že skladba vyjde 1. januára 2021. Nasledujúci deň odhalil obal piesne a 15-sekundovú ukážku sprievodného videoklipu k piesni.

„Anyone" je popová skladba inšpirovaná 80. a 90. rokmi s rytmickým pulzom. Skladba je dlhá tri minúty a 10 sekúnd.

Hudobné video
-------------

Hudobné video malo premiéru na YouTube 1. januára 2021. Režíroval ho americký režisér a filmový producent Collin Tilley a zahrala si v ňom americká herečka Zoey Deutchová, ktorá vo videu hrá milenku Biebera. Bieber stvárňuje boxera zo 40. rokov, ktorého silná láska k jeho druhej polovičke inšpiruje trénovať a bojovať na jeho ceste stať sa šampiónom. Pre hudobné video zakryl všetky svoje tetovania.

Referencie
----------

1. ↑   *Justin Bieber Channels 'Rocky' in Inspirational 'Anyone' Music Video: Watch* [online]. Billboard, [cit. 2021-01-12]. Dostupné online. (po anglicky)

Zdroj
-----

* *Tento článok je čiastočný alebo úplný preklad článku Anyone (Justin Bieber song) na anglickej Wikipédii.*
aplikácia infúzneho roztoku
**Infúzia**, **infúzne prípravky** sú sterilné kvapalné prípravky, určené k parenterálnemu podávaniu väčších objemov tekutín formou vnútrožilovej kvapôčkovej infúzie. Sú to iónové, molekulárne, alebo koloidné roztoky alebo jemne dispergované emulzie na báze olej - voda.

Infúzia je na rozdiel od injekcie vnútrožilové podanie väčšieho množstva tekutiny, obvykle 500 ml a viac počas dlhšej doby (spravidla minút až hodín). Výnimočne možno aplikovať infúzie aj podkožne (príkladom sú inzulínové pumpy).

Vlastnosti
----------

Infúzne roztoky musia spĺňať následujúce kritéria:

* **sterilita** (nesmie obsahovať živé alebo mŕtve mikroorganizmy)
* **apyrogenita** (nesmie obsahovať metabolity mikroorganizmov)
* **izotonicita** (musí mať rovnaký osmotický tlak ako krv)
* **izoacidita** (musí mať rovnaké pH ako krv)
* **izoviskozita** (v prípade krvných náhrad je nutné dbať, aby prípravok mal rovnakú viskozitu ako krv)

Na infúzie sú na rozdiel od injekcií kladené prísnejšie kritéria, pretože dodávajú do organizmu omnoho viac kvapaliny.

Infúzie podľa použitia
----------------------

* pre parenterálnu výživu (cukry, aminokyseliny, tukové emulzie)
* pre poruchu zloženia a množstva telových tekutín
* ako náhrada krvnej plazmy

Výroba
------

Výroba infúzií prebieha za rovnakých podmienok ako výroba injekcií.

Rozpúšťadlom pre infúzie je injekčná voda. Pre výrobu tukových emulzií sa používajú emulgátory (sójové fosfolipidy). Osmotický tlak sa upravuje chloridom sodným.
Ako obaly sa používajú sklenené alebo plastové fľaše.

Iné projekty
------------

Commons
* Spolupracuj na Commons Commons ponúka multimediálne súbory na tému **Infúzia**

Zdroj
-----

*Tento článok je čiastočný alebo úplný preklad článku Infúze na českej Wikipédii.*
Olympijské zlatoOlympijské zlato

**Carolina Evelyn Klüftová** (\* 2. február 1983, Borås) je bývalá švédska atlétka, sedembojárka a päťbojárka, ktorá sa v závere svojej kariéry venovala predovšetkým skoku do diaľky.

Ide o olympijskú víťazku z Letných olympijských hier 2004 v Aténach, trojnásobnú majsterku sveta z rokov 2003, 2005 a 2007 a dvojnásobnú európsku šampiónku z rokov 2002, 2006 v sedemboji. V roku 2007 vytvorila nový európsky rekord v sedemboji výkonom 7 032 bodov. Jej osobný rekord v päťboji má hodnotu 4 948 bodov a je štvrtým najlepším v histórii.

V marci 2008 oznámila, že už sa nechce ďalej venovať viacboji a skúsi pretekať v skoku do diaľky a v trojskoku. Na letných olympijských hrách 2008 v Pekingu však ani v jednej z oboch skokanských disciplín nepostúpila do užšieho finále a zostala bez olympijskej medaily.

V roku 2003 a 2006 sa stala víťazkou ankety Atlét Európy.

Atletickú kariéru ukončila kvôli dlhodobým zdravotným problémom v lete roku 2012 potom, čo sa nemohla zúčastniť letných olympijských hier v Londýne. Vo februári roku 2012 sa podrobila operácii holene a vynechala väčšiu časť halovej sezóny, v lete jej prípravu narušovalo zranenie zadného stehenného svalu.

Referencie
----------

1. ↑  ČTK. Klüftová letos bude závodit jen v dálce, vzdá se trojskoku. *Sport.cz*, 2009-04-23. Dostupné online [cit. 2012-09-03].
2. ↑  iDNES.cz, ČTK. Švédka Klüftová končí se sedmibojem. *iDNES.cz*, 2008-03-19. Dostupné online [cit. 2012-09-03].
3. ↑  iDNES.cz, ČTK. Divoška Klüftová končí, bývalou vícebojařskou královnu zradilo tělo. *iDNES.cz*, 2012-08-25. Dostupné online [cit. 2012-09-03].
4. ↑  ČTK. Švédská dálkařka Klüftová kvůli zranění přijde o olympiádu. *iDNES.cz*, 2012-07-22. Dostupné online [cit. 2012-09-03].

* *Tento článok je čiastočný alebo úplný preklad článku Carolina Klüftová na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Carolina Klüftová**

Externé odkazy
--------------

* Carolina Klüftová na stránkach IAAF
Sexshop Beate Uhse v Hamburgu
**Sexshop** alebo **erotický obchod** je označenie obchodu s erotickými pomôckami, pornografiou, erotickou bielizňou, erotickou literatúrou, antikoncepčnými pomôckami ( prezervatív) atď. Eufemisticky sú označované ako "obchody pre dospelých". Vo väčšine štátov je prevádzka sexshopov upravená zákonom, ktorý zakazuje prístup maloletým osobám. Niektoré štáty regulujú tovar, ktorý sexshopy predávajú. Ide predovšetkým o moslimské krajiny a niektoré federálne štáty USA.

Prvý sexshop na svete otvorila v roku 1962 spoločnosť Beate Uhse v meste Flensburg v Nemecku pod názvom "Špeciálna predajňa pre manželskú hygienu".

Erotické pomôcky je možné zakúpiť aj v online sexshopoch na internete, čo poskytuje určitú mieru anonymity bez priameho kontaktu s predavačmi.

* Sexshop v ParížiSexshop v Paríži
* Sexshop v Bambergu, ktorý funguje od roku 1970Sexshop v Bambergu, ktorý funguje od roku 1970
* Sexshop v AmsterdameSexshop v Amsterdame
* Sexshop v JaponskuSexshop v Japonsku

Literatúra
----------

* DRESSLER, Stephan; ZINK, Christoph. *Pschyrembel Wörterbuch Sexualität*. Berlín : Verlag Walter de Gruyter, 2003. ISBN 3-11-016965-7.

Iné projekty
------------

Commons
* Spolupracuj na Commons Commons ponúka multimediálne súbory na tému **Sexshop**
Rádioteleskop pri transporte na miesto určenia. Transportér je na túto činnosť špeciálne vyvinutý, má 28 kolies a nosnosť viac ako 1000 ton.**ALMA** (z angl. *The Atacama Large Millimeter/submillimeter Array*) je pripravovaný projekt observatória v púšti Atacama (planina Chajnantor, 5 000 m n. m.) v Čile, ktoré bude pozostávať zo sústavy až 80 vysoko citlivých 7- a 12-metrových rádioteleskopov. Úplné dokončenie projektu je plánované na rok 2012.

Hlavným cieľom projektu bude výskum tzv. tmavého vesmíru: oblastí, ktoré sú opticky tmavé, no výrazne žiaria v mm vlnových dĺžkach elektromagnetického spektra. Rádioteleskopy budú zaznamenávať vlnové dĺžky 0,3 až 9,6 mm, pre ktoré je poloha zariadenia vo vysokej nadmorskej výške a bez mrakov ideálna. Majú poskytnúť dosiaľ nevídanú citlivosť a rozlišovaciu schopnosť na úrovni až 0.005", teda až 10-násobok rozlíšenia ako Hubbleov teleskop.

Referencie
----------

1. ↑  Oficiálna stránka projektu
2. ↑  European Organisation for Astronomical Research in the Southern Hemisphere

|  |  |
| --- | --- |
|  | Astronomický portál |
**Sextus Aurelius Victor** (\* 320 – † 390) bol rímsky politik a historik, autor diela *Liber de caesaribus* (Kniha o cisároch) nazývaného tiež *Historiae abbreviatae* (Krátke dejiny). Pochádzal zo skromných pomerov z afrických provincií, ale vlastnými schopnosťami sa vypracoval na úspešného politika. Roku 369, deväť rokov po vydaní svojich Dejín, dosiahol úrad konzula. Jeho kariéru korunovala pozícia rímskeho prefekta, ktorú získal roku 389.

Dielo
-----

S Aureliom Victorom sa spája súbor troch historiografických diel známych pod označením **Historia tripartita** (Trojdielne dejiny). Tradične býva Victorovi pripisované autorstvo všetkých troch častí zborníka, hoci s úplnou istotou ho možno spojiť práve s *Liber de caesaribus*, ktorá pojednáva o životoch cisárov od Augusta po Aureliovu dobu. Metóda, ktorú Aurelius Victor používa, spája Liviov analistický prístup s biografickým prístup Suetonia. Ďalšími charakteristickými znakmi *Liber* je perspektíva vyšších vrstiev cisárskej správy, ku ktorým sám Aurelius Victor patril, obrana rímskych tradícii, odsudzovanie kresťanstva a obava z rastúcej moci vojenských veliteľov v ríši.

Dve ďalšie časti súború sú *Origo gentis Romanae* (Pôvod rímskeho národa) a *De viris illustribus Romae* (O vynikajúcich Rimanoch). Spolu s Aureliovými Dejinami tak vzniká súvislé historické dielo pojednávajúce o rímskych dejinách od najstarších mýtických čias, tými sa zaoberá *Origo*, cez sled význačných jednotlivcov riadiacich štát, tým je venované *De viris*, až po dejiny cisárskeho Ríma.

*Origo gentis Romanae* je význačné ako prameň citátov z nám inak nedochovaných diel najstarších historikov – Fabia Pictora a Cincia Alimenta. Autentickosť tohto materiálu je spochybňovaná.

Z *Liber de caesaribus* vznikol neskoršie kratší výťah *Epitome de caesaribus* (Výťah o cisároch).

Referencie
----------

1. ↑  Ammianus Marcellinus XXI 10

Literatúra
----------

* CONTE, Gian Biagio. *Dějiny římské literatury*. Preklad Dagmar Bartoňková et al. Vyd. 1. Praha : KLP, 2003. 790 s. ISBN 80-85917-87-4.

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Sextus Aurelius Victor**
* Spolupracuj na Commons Commons ponúka multimediálne súbory na tému **Sextus Aurelius Victor**

Externé odkazy
--------------

* *Liber de Caesaribus* (latinsky)
* *Epitome de Caesaribus* (latinsky)
* *Epitome de Caesaribus* (anglicky)

Zdroj
-----

*Tento článok je čiastočný alebo úplný preklad článku Aurelius Victor na anglickej Wikipédii.*

Autoritné údaje: * BnF: 118895764
* GND: 119072009
* ISNI: 0000 0001 1766 9251
* LCCN: n80008471
* NK ČR: jn19990000318
* VIAF: 64001057
* WorldCat: lccn-n80008471
AKSM-420 v Minsku
**AKSM-420 Vitovt** *(АКСМ-420 Витовт, tiež uvádzané ako Belkamunmaš 42003A, Белкамунмаш 42003А)* je model nízkopodlažného trolejbusu, vyrábaného bieloruskou spoločnosťou Belkommunmaš. Prvýkrát bol predstavený v auguste 2007.

Trolejbus má 35 miest k sedeniu, z toho 29 tvoria pevné sedačky, 6 je sklopných. Vďaka tomu je tak možné upraviť kapacitu vozidla v dobách dopravných špičiek (menej sediacich a viac stojacich). Trolejbusom môže v jeden okamih cestovať až 115 cestujúcich.

Rozmery trolejbusu odpovedajú všeobecne prijatým štandardom – dĺžka 11,97 m, šírka 2,5 m, výška 2,86 m. Rám stroja je vyrobený z kompozitného materiálu. Trolejbus je vybavený nájazdovou rampou pre osoby so zníženou schopnosťou pohybu, takže je možné, aby vozičkár našiel do vozidla priamo z úrovne chodníka. Voz je tiež vybavený klimatizáciou, takže okná nemajú priestor pre vetranie.

Trolejbus je vybavený akumulátormi, takže vozidlo môže ísť až 5 km bez potreby neustáleho kontaktu s trolejovou sieťou. Tento prvok, ktorý je známy tiež aj z niektorých bratislavských trolejbusov, je úplne kľúčový pre rôzne situácie, medzi ktoré sa radia napríklad výluky, akutné zmeny trasy a pod.

Zdroj
-----

*Tento článok je čiastočný alebo úplný preklad článku AKSM-420 na českej Wikipédii.*

| * z
* d
* u
Vozidlá vyrábané spoločnosťou Belkommunmaš |
| --- |
| Električky | 
* AKSM-1M
* AKSM-60102
* AKSM-62103
* AKSM-743
* AKSM-843

 |
| Trolejbusy | 
* AKSM-100
* AKSM-101
* AKSM-201
* AKSM-213
* AKSM-221
* AKSM-321
* AKSM-333
* AKSM-420

 |
Kimčchi
**Kimčchi** (po kórejsky 김치) je tradičné kórejské národné jedlo pripravené z fermentovanej (kvasenej) sezónnej zeleniny a ďalších prísad. Kimčhi je populárne aj v Japonsku.

História
--------

Pôvod jedla siaha do dávnych čias. Prvé písomné zmienky o kimčhi môžeme nájsť v čínskej poézii Ši-kjung, ktorej vek sa odhaduje na 2 600 až 3 000 rokov. V tom čase sa kimčhi nazývalo „dži". Prvé podoby dnešného kimčhi obsahovali výlučne len čerstvú zeleninu a soľ. Až v 12. storočí sa začali pridávať rôzne ďalšie prísady, ktoré výrazne zmenili doposiaľ tradičnú chuť a farbu jedla.

V súčasnosti sú červené čili papričky základom kimčhi. Zaujímavým faktom je, že Kórea nepoznala tento druh zeleniny do začiatku 17. storočia.

Suroviny
--------

Hlavnou súčasťou prípravy kimčhi sú čínska kapusta, japonské biele reďkovky, uhorky, korenie a soľ. Korenie predstavuje spravidla mleté červené čili papričky, zelenú cibuľu, cesnak, ďumbier a nakladanú rybaciu omáčku. Takto vytvorená zmes sa týždne až mesiace nakladá a necháva sa kvasiť.

Rôzne druhy
-----------

Tongčhimi
Kimčhi sa delí na dva základné druhy podľa ročného obdobia. Zimné kimčhi, nazývané kimdžang kimčhi, ktoré sa pripravuje koncom leta vo veľkom množstve na zimu, ako zdroj zeleniny pre toto obdobie vegetačného pokoja. Medzi tento druh patria kimčhi z čínskej kapusty, zabalené kimčhi a kimčhi s reďkovkami. Najznámejším druhom kimčhi, ktorý sa pripravuje v zimnom období, je Tongčhimi (동치미).

Druhým typom je tzv. sezónne kimčhi alebo bežné kimčhi. Príprava týchto kimčhi je jednoduchšia, pretože sa nevyžaduje tak dlhá doba procesu fermentácie ako pri zimnom kimčhi. Doba prípravy zvyčajne trvá len niekoľko dní. Tieto kimčhi sa pripravujú podľa toho, aká zelenina je v danom ročnom období dostupná. Zo sezónnych kimčhi sú najznámejšie jarné zelené, letné reďkovkové, jesenné kimčhi z čínskej kapusty a kimčhi s plnenými uhorkami.

Aj v jednotlivých kórejských provinciách a mestách sa stretneme s odlišnými druhmi kimčhi. V súčasnosti eviduje Múzeum kimčhi (김치박물관), ktoré sa nachádza v Soule, až 187 rôznych druhov a variácií kimčhi.

Účinky
------

Kimčhi nie je len forma konzervácie čerstvej zeleniny. Je to plnohodnotná súčasť kórejského jedálneho lístka, a to vďaka enzýmom a organizmu prospešným baktériám, ktoré sa množia pri procese fermetáce. Kimčhi je tiež zdroj vitamínov a minerálov, prostriedok k udržaniu zdravého tráviaceho systému. Stimuluje chuť k jedlu a celkovú vitalitu organizmu.

Iné projekty
------------

Commons
* Spolupracuj na Commons Commons ponúka multimediálne súbory na tému **Kimčchi**
**Kimón** (starogr. *Κίμων* – *Kimón*) bol v rokoch 536 a 528 pred Kr. olympijský víťaz v tethrippe, jeho syn Miltiades velil aténskemu vojsku v slávnej bitke pri Maratóne.

Kimón, syn Aténčana *Stésagora* z rodu Filaiovcov, bol na 61. a 63. olympijských hrách korunovaný vencom za víťazstvo v tethrippe (v pretekoch so štvorzáprahom koní), v disciplíne, ktorú v Olympii zaviedli na 25. hrách v roku 680 pred Kr.. Prvým víťazom tejto disciplíny bol Pagóndas z Téb.

Staroveký historik Herodotos uvádza, že Kimón bol z Atén vyhostený tyranom Peisistratom. Počas vyhnanstva sa mu podarilo vyhrať tethrippon na olympijských hrách. Na nasledujúcich olympijských hrách v tejto disciplíne opäť zvíťazil, ale víťazstvo prenechal Peisistratovi, ktorý mu za to dovolil vrátiť sa do vlasti. Keď ale Kimónove kobyly na najbližších olympijských hrách opätovne dobehli do cieľa ako prvé, bol zavraždený Peisistratovými synmi, ktorí mu nastražili pascu pri aténskom prytaneione. Kimóna pochovali pred mestom pri ceste zvanej *Koilé* (Hlboká, tzv. Hlboká cesta), naproti nemu na druhej strane cesty boli uložené do hrobu jeho kobyly, víťazky troch olympijských hier.

Referencie a bibliografia
-------------------------

1. ↑  Nigel Nicholson, *Aristocracy and Athletics in Archaic and Classical Greece* str. 38
2. 1 2 3 4  Herodotos, *História*, 6,103.
3. ↑  Pausanias, *Periégésis tés Hellados*, 8,52,1.
4. ↑  Plutarchos, *Bioi paralléloi, Kimón*, 4, 3.
5. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 72.
6. ↑   *Klasické Atény*. Bratislava : Tatran, 1970. 61-057-70. S. 174.
7. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
8. ↑  Eusebios, *Kronika* 2,193.

Pozri aj
--------

* Zoznam olympijských víťazov staroveku
**Tuning** počítača je činnosť pri ktorej sú vylepšené parametre alebo vzhľad štandardného počítača alebo jeho príslušenstva.

Úprava vzhľadu
--------------

Na zmenu vzhľadu štandardnej počítačovej zostavy sa používajú rôzne doplnky. Medzi najčastejšie patria rôzne osvetľovacie trubice a svietiace diódy. Ich úlohou je nasvietiť vnútro počítača, alebo jeho okolie. S výhodou sa používajú efekty osvetlenia pohyblivých súčiastok, napr. ventilátorov. Súčasťou takto osvetleného počítača je priehľadná skrinka, alebo len jej jedna stena. Pre zlepšenie dizajnu vnútra počítača sa používajú tiež rôzne ohybné hadice, kovové rúrky (na ukrytie nevzhľadnej kabeláže), chrómované krytky, svietiace fólie, blikače, zvláštne tvarované chladiče a pod.

Úprava výkonu
-------------

Pre tuning výkonu počítača sa používa pretaktovávanie. Je to činnosť, pri ktorej sa zvýši výkon pretaktovanej súčiastky (napr.: procesora, grafickej karty a pod.), spolu s úpravou ich napájania a zmenami parametrov chladenia z dôvodu zvýšeného množstva produkovaného tepla. Obvykle sa používajú špeciálne (dizajnérsky upravené) chladiče so svietiacimi ventilátormi, chladenie vodou, pomocou termočlánkov, mrazením pomocou suchého ľadu, extrémne mrazením pomocou tekutého dusíka a hélia.
**Florián Augustín Balogh** (\* 20. september 1821, Melčice – † 3. september 1898, Horné Kočkovce) bol slovenský rímskokatolícky kňaz, historik a propagátor moderného hospodárstva a ovocinárstva.

Život
-----

Pochádzal zo zemianskej rodiny. Narodil sa v Melčiciach Floriánovi Baloghovi a Alojzii rod. Kubicovej. Gymnázium vyštudoval u trenčianskych piaristov a teológiu v seminári v Nitre. Za kňaza bol vysvätený 8. septembra 1844. Krátko pôsobil ako kaplán v Kysuckej Novej Vsi a ako farár od roku 1846 až do svojej smrti v Horných Kočkovciach. Pochovaný je v kaplnke nad železničnou stanicou.

Zaslúžil sa o rozvoj moderného hospodárstva a ovocinárstva medzi svojimi farníkmi. Slovenský ľud vyzýval predovšetkým k sadeniu šľachtených ovocných stromov. Publikoval články o ovocinárstve a záhradníctve v maďarských odborných časopisoch (Falusi gauda, Kertesz gazda). Venoval sa aj cirkevným dejinám. Z tejto oblasti uverejňoval príspevky v maďarských a nemeckých časopisoch (Magyaer Sion, Katolische Christ, Pressburger Zeitung).

Pozornosť si zasluhuje jeho dielo *Beatissima Virgo Maria Mater Dei, qua regina et patrona Hungarorum, I.* a *II.*, Záhreb, 1873 (Najblahoslavenejšia Panna Mária, ktorá je kráľovnou a patrónkou Uhorska) a príspevok *A kocskoczi pletabánia törtenete* (Dejiny kočkovskej farnosti, 1866).

Bol zakladajúcim členom Spolku sv. Vojtecha, zakladajúcim členom Rímskokatolíckeho gymnázia pod Znievom, podporovateľom slovenských národných pohybov.

Zdroj
-----

* Záznam o narodení a krste v matrike farnosti Adamovské Kochanovce; pokrstený ako Augustus Florianus Joannes Balogh
* Michal Slávik: *Slovenskí národovci do 30. októbra 1918.*
Súradnice: 51°12′S 11°58′V﻿ / ﻿51,200°S 11,967°V﻿ / 51.200; 11.967

**Weißenfels** je mesto nachádzajúce sa v Sasku-Anhaltsku (Nemecko) v kraji Burgenland. Počet obyvateľov mesta je 33 436 (v.r. 2008) Mesto sa nachádza asi 30 km od mesta Halle.

Historické pamiatky
-------------------

Hrad
Hlavnou historickou pamiatkou mesta je barokový hrad, ktorý sa nadchádza na kopci nad mestom. Na hrade panoval panovník kráľ Gustav Adolf. V meste pôsobili významné osobnosti ako: Johann Sebastian Bach, Georg Friedrich Händel. Friedrich Nietzsche a iný.

Vodné toky
----------

Cez mesto preteká rieka Sála.

Neďaleké mestá
--------------

Lipsko (Leipzig) 50 km, Naumburg 20 km, Halle 50 km

Súčasnosť
---------

Mesto je na vysokej úrovni, tvoria obytné domy, vilové štvrti a historická časť mesta. Na predmestí sú mnohé obchodné centrá.

Doprava
-------

Okolo mesta prechádzajú diaľnice A9 (Mníchov – Berlín) a A38 (Lipsko – Göttingen) Cez mesto prechádza železničná trať Halle – Leipzig. Zo stanice Weißenfels pokračuje lokálna trať smer Weißenfels-West a Zeitz. V meste premáva sieť liniek MHD.

Politika
--------

Radnica
Kreslá v mestskom úrade (*Stadtrat*) od roku sú 2009 zvolení:

* Kresťanskodemokratická únia (CDU): 13 kresiel
* Ľavica: 8 kresiel
* *Občania pre Weissenfels* ("Občania pre Weissenfels"): 6 kresiel
* Sociálnodemokratická strana Nemecka (SPD): 5 kresiel
* Free Democratic Party (FDP) / nezávislí: 3 kreslá
* Národná demokratická strana Nemecka (NPD): 1 kreslo

### Primátor

* Robby Risch

Šport
-----

Basketbal a Unihokey sú dva populárne športy fungujúce v tomto meste. Mitteldeutscher Basketballclub [1] (MBC) hral v národnej basketbalovej lige v rokoch 1999 až 2003. Unihokejový klub Kreissparkasse Weißenfels vyhral národnej hokejovej súťaži po sedem sezón, od roku 2003 do 2009.

Čestné občianstvo
-----------------

* Joachim Wilhelm von Brawe (1738 – 1758), scenárista
* Konrad Dannenberg (1912 – 2009), raketový vedec
* Hermann Eilts (1922 – 2006), diplomat
* Louise von François (1817 – 1893), spisovateľ
* Horst P. Horst (1906 – 1999), gotograf
* Georg Kükenthal (1864 – 1955), botanik
* Willy Kükenthal (1861 – 1922), zoologik
* Novalis, básnik
* Gottfried Reiche (1667 – 1734), hudobník
* Heinrich Schütz (1585 – 1672), skladateľ a organista
* Gerard Tichy (1920 – 1992), herec

Partnerské mestá
----------------

* Slovakia  Komárno, Slovensko, 1995
* Germany  Kornwestheim, Nemecko, 1990
**Poddukelský umelecký ľudový súbor** alebo **PUĽS** je profesionálne umelecké teleso na Slovensku, ktoré vzniklo v roku 1955 v Prešove s cieľom pestovať a javiskovo stvárniť vokálno – hudobné a tanečné bohatstvo Rusínov. V jeho troch zložkách – tanečnej, speváckej a hudobnej pracuje viac ako 40 umelcov.

Dramaturgia PUĽSu sa v prvom rade zameriava na tradície Rusínov žijúcich na východnom Slovensku, ale tiež na folklór ostatných regiónov Slovenska, prekomponujúc ho do vyššej scénickej formy. Vo svojom repertoári má PUĽS aj tance z okolitých krajín. PUĽS je jedinečným telesom, čo je viditeľné na predstaveniach, v ktorých sa snúbi živelnosť hrdého naturelu s vycibreným citom pre poetiku. Koncerty Puľsu sú emotívne, myšlienkovo bohaté, divák má možnosť nielen sa odreagovať, ale tiež načerpať množstvo pozitívnej energie.

Počas bohatej histórie sa v PUĽS vystriedalo viac ako 500 profesionálnych umelcov. Mnohí z nich vo svojej kariére pokračovali v iných telesách na Slovensku, alebo v zahraničí. Bývalí Puľsáci vedú amatérske súbory, alebo sa ako pedagógovia venujú výchove mladej umeleckej generácie.

PUĽS od svojho vzniku absolvoval viac ako desaťtisíc predstavení doma a desiatky zahraničných zájazdov. Tlieskali mu diváci v Anglicku, Bulharsku, Dánsku, Francúzsku, Holandsku, Juhoslávii, Kanade, Nórsku, Poľsku, Rakúsku, Nemecku, Švajčiarsku, Taliansku, Tunise, USA a v krajinách bývalého ZSSR. Dnešný Puľs je ambiciózne teleso so smelými dramaturgickými plánmi, ktoré chce v budúcnosti naplniť. Puľs disponuje vlastnou technickou zložkou – profesionálnym zvukovým, svetelným parkom a vlastnou dopravou.

Externé odkazy
--------------

* puls-slovakia.sk - oficiálna stránka

| * z
* d
* u
Folklórne kolektívy na Slovensku |
| --- |
| Folklórne súbory | 
* Bezanka
* Brezová
* Bystrina
* Čačina
* Čarnica
* Detva
* Dolina
* Dopravár
* Družba
* Dúbrava
* Dudváh
* Dunaj
* Ekonóm
* Furmani
* Garam Menti
* Gymnik
* Haviar
* Heľpan
* Hornád
* Hradisko
* Chemlon
* Jahodná
* Jánošík (Svit)
* Jánošík (vojenský)
* Jedľovina
* Humenné
* Karpaty
* Kobylka
* Kopaničiar
* Lipa
* Liptov
* Lúčnica
* Madovec
* Maguranka
* Máj (Liptovský Mikuláš)
* Máj (Piešťany)
* Makovica
* Marína
* Mladosť (Banská Bystrica)
* Mladosť (Dubnica nad Váhom)
* Mostár
* Oravan
* Otava
* Partizán
* Poľana
* Považan
* PUĽS
* Rovňan
* Rozmarija
* Rozsutec
* Sabinovčan
* Sedličan
* Skaličan
* Slnečnica
* SĽUK
* Spievanky
* Stavbár
* Strážske
* Striebornica
* Szőttes
* Šarišan
* Šiňava
* Technik
* Trenčan
* Turiec
* Urpín
* Vagonár
* Váh
* Vatra
* Vršatec
* Zlatňanka
* Zobor
* Železiar

 |
| Folklórne skupiny | 
* Bukovina
* Očovan
* Raslavičan
* Špačinčanka
* Zamutovčan

 |
| Detské folklórne súbory | 
* Brezinka
* Čečinka
* Dúbravienka
* Leváranek
* Raslavičanik
* Sedličan
* Sliačanček
* Trávniček
* Turiec
* Vienok

 |
**Index PX** je oficiálny index Burzy cenných papierov Praha. Prvý výpočet indexu sa uskutočnil 20. marca 2006, kedy sa stal nástupcom indexov PX 50 a PX-D. Index prevzal historické hodnoty staršieho indexu PX 50 a spojite na ne nadviazal. Výpočet indexu PX 50 bol zavedený v súlade s metodológiou IFC (International Finance Corporation) odporúčanou na tvorbu indexov na vznikajúcich trhoch. Počiatočným dňom výpočtu indexu sa stal 5. apríl 1994, ku ktorému bola zostavená báza obsahujúca 50 najvýznamnejších akciových emisií a nastavená východisková hodnota 1000 bodov.

Svoje historické minimum dosiahol 8. októbra 1998 po ruskej finančnej kríze s hodnotou 316 bodov, ďalšou nízkou hodnotou bolo 320 bodov 17. septembra 2001, následok teroristických útokov 11. septembra. Hodnotu 1000 bodov prvýkrát prekonal 19. novembra 2004. Najbližšie k 2000 bodom sa dostal 29. októbra 2007, kedy dosiahol 1939 bodov, čo je zatiaľ historické maximum.

Index PX je cenový index, dividendové výnosy sa vo výpočte nezohľadňujú.
Packbot
**PackBot** je vojenský robot. Spolu s agentúrou DARPA ho vyvíja spoločnosť iRobot.

Možno ho zaradiť do kategórie robotických prieskumníkov. Vzdialene pripomína tank bez veže a s dvoma prídavnými pásmi vpredu. Vďaka nim sa dokáže pohybovať po schodoch, vyhrabať sa zo zložitého terénu a otočiť sa do správnej polohy, ak sa prevrhne. Môže pracovať aj pod vodou, a to až do hĺbky troch metrov. Je ovládaný na diaľku operátorom, ktorému posiela informácie o prostredí, v ktorom sa nachádza. Operátor vidí a počuje to, čo robot. Kameru má uloženú na výsuvnom ramene, takže môže vidieť aj za roh. Robot však dokáže oveľa viac. Robí priamo na mieste chemické rozbory, aby zistil, či v okolí nie sú bojové plyny. Znižuje tak riziko, ktoré by inak hrozilo prieskumníkom pri pohybe na nepriateľskom území.

Ak robot nie je v prevádzke, vďaka jeho malým rozmerom a hmotnosti ho môže na chrbte niesť vojak. Cena robota bola stanovená na 45 000 USD.

Iné projekty
------------

CommonsCommons
* Spolupracuj na Commons Commons ponúka multimediálne súbory na tému **PackBot**
* Spolupracuj na Commons Commons ponúka multimediálne súbory na tému **PackBot**
Pozemný hokej
Hracia plocha pre pozemný hokej
Oblečenie hráčok pozemného hokeja
**Pozemný hokej** je kolektívny loptový šport, ktorý sa v podobe, v akej ho poznáme dnes, po prvýkrát objavuje koncom 19. storočia v Anglicku a Škótsku. Hokejová federácia vznikla v 1886 a prvý medzinárodný zápas sa hral v 1895 medzi Írskom a Walesom. Zápas skončil írskym víťazstvom 3:0. Medzinárodné pravidlá boli vydané v roku 1900. Korene pozemného hokeja však siahajú omnoho ďalej. Prvé zmienky o hrách podobných hokeju sa objavujú už v roku 2000 pred Kr. Hra sa objavuje na programe olympijských hier od roku 1908.

V pozemnom hokeji hrajú dve 11-členné mužstvá na ihrisku o rozmeroch 55×91,4 m. Cieľom hry je dostať pomocou zahnutej hokejky do protihráčovej bránky loptu. Tá musí byť tvrdá z akéhokoľvek materiálu. Obvod lopty musí byť od 22,4 do 23,5 cm a hmotnosť minimálne 156 a maximálne 163 g. 

Hokejka sa skladá z dvoch častí: guľatej a rovnej plochy. Guľatá časť musí byť na ľavej strane hokejky. Na spodku sa nachádza zobák (t. j. časť hokejky pod spodným koncom spojenia), ktorý musí byť zahnutý a nemusí byť len z dreva pričom jeho dĺžka nesmie presiahnuť 10 cm.

Hracia plocha
-------------

Tímy hrajú na obdĺžnikovej ploche o rozmeroch 91,4 x 55 m. Na oboch koncoch ihriska v strede je bránka s výškou 2,14 m a šírkou 3,66 m. Vo vzdialenosti 14,63 m sa nachádza polkruh zvaný strelecký kruh (malý kruh). Na to, aby hráč strelil platný gól musí vystreliť z územia ohraničeného streleckým kruhom. Bod pre trestné strieľania sa nachádza 6,4 m od stredu bránky. Pri strieľaní trestného strieľania musia všetci hráči, okrem brániaceho brankára a strieľajúceho hráča, stáť za 22,9 m čiarou. 

Kedysi bývala hracia plocha z obyčajnej trávy, avšak dnes sa už používa na svetových turnajoch iba umelá tráva zmäkčovaná pieskom alebo vodou. Na Slovensku sa pozemný hokej stále hráva aj na trávnatých povrchoch.

Veľké turnaje
-------------

Dva najväčšie turnaje pozemného hokeja sú na Olympijských hrách a na svetovom šampionáte, ktorý sa taktiež hrá raz za štyri roky. Od 1978 sa hráva pohár šampiónov, kde každý rok hrá šesť najlepších mužstiev. Pozemný hokej nechýba ani na Hrách Spoločenstva národov.

Iné projekty
------------

Commons
* Spolupracuj na Commons Commons ponúka multimediálne súbory na tému **Pozemný hokej**

Externé odkazy
--------------

* The FIH - medzinárodná federácia pozemného hokeja
* SZPH - Slovenský zväz pozemného hokeja

| * z
* d
* u
Hokejová rodina |
| --- |
| Bandyhokej • Broombal • Florbal • Hokejbal • Inline hokej • Inline skater hockey • Hokej na kolieskových korčuliach • Ľadový hokej • Podhladinový hokej • Pozemný hokej • Ringette |
**Správca počítača** je v informatike názov pre systémového administrátora, t. j. systémového používateľského účtu (tiež ako *správca systému*, *superuser*, *admin*), ktorý má v operačnom systéme najvyššie oprávnenia, ktoré sú prakticky absolútne. Jednoduchý princíp absolútnych oprávnení (tzv. „boha") je základom mnohých operačných systémov, medzi nich patrí rada Windows NT (Windows XP, Windows 7 atď.), všetky unixové systémy a ďalšie.

Charakteristika
---------------

Za bežných okolností nie je možné činnosť správcu obmedziť, čo sa dá považovať za chybu bezpečnostného návrhu systému, pretože správca môže v systéme previesť akúkoľvek činnosť a neskôr o nej zničiť všetky stopy a dôkazy. Odlišným modelom sú systémy, kde môže byť vytvorených niekoľko oddelených administrátorov s obmedzenými oprávneniami (napríklad systém OpenVMS), takže prípadná nečestná činnosť môže byť ostatnými správcami odhalená (tzv. *princíp troch kľúčov od trezora*).

Pre správcu systému nie sú vo väčšine prípadov jadrom systému vyhodnocované oprávnenia a iné obmedzenia, ktoré sú inak pre bežných používateľov obmedzujúce. V niektorých prípadoch však môže byť správca systému obmedzený, ale toto obmedzenie môže sám ľahko zrušiť. V unixových systémoch napríklad nemôže používateľ *root* manipulovať so súborom, ktorý má nastavenú atribútu *immutable bit* (pomocou príkazu chattr). V systémoch Windows NT napríklad nemôže *Administrátor* pristupovať do adresára, do ktorého nemá nastavené oprávnenia, ale môže prevziať vlastníctvo a oprávnenia si ľahko prideliť.

Unixové systémy
---------------

V Unixe a v ostatných unixových systémoch je účet správca systému nazvaný ako *root*, niekedy tiež *toor* (odzadu). Jeho UID aj GID je rovné číslu 0.
V moderných distribúciách Linuxu býva znemožnené sa prihlásiť pod účtom root. Miesto toho má účet ľubovoľne určené osoby pridelené právo získať dočasne root oprávnenia na príkazy sudo <príkaz> alebo su.

Microsoft Windows
-----------------

V operačných systémoch rady Windows NT (taktiež Windows XP, Windows 7 atď.) je ekvivalentným správcom systému účet *Administrátor*. Pod kapotou operačného systému ale existuje ešte skrytý užívateľ nazvaný ako SYSTEM, ktorý môže vykonávať veľa operácií navyše priamo bez varovných hlášok alebo preberania oprávnenia. Klasický správca môže získať tieto maximálne oprávnenia utilitou tretej strany zvanou psexec. Výsledok sa blíži \*nixovému rootu.

Novell Netware
--------------

V systéme Novell NetWare bol účet správca systému nazývaný ako *supervisor*, neskôr *admin*.

Referencie
----------

1. ↑  Bankové inštitúcie používajú princíp *tri kľúče od trezora*, pretože k úspešnému vykradnutiu sa musia všetci traja majitelia kľúčov dohodnúť. A v trojici sa obyčajne dvaja spoja proti tretiemu, z čoho vzniknú rozpory, ktoré využije polícia k zadržaniu páchateľov.

Zdroj
-----

*Tento článok je čiastočný alebo úplný preklad článku Správce počítače na českej Wikipédii.*